Сисак

Сисак — град во централниот дел на Хрватска. Се наоѓа на сливот на реките Купа, Сава и Одра, 57 километри југоисточно од хрватскиот главен град Загреб. Вкупното население на општината во 2011 година изнесува 47.768 од кои 33.322 живеат во градот.

Сисак е административен центар на Сисачко-мославинска жупанија, најголемото речно пристаниште на Хрватска и центар на индустријата за речен превоз. Се наоѓа на главниот пат од Загреб-Сисак-Петриња (M12.2) и железничката линија Загреб-Сисак-Суња. Сисак е регионален економски, културен и историски центар. Најголемата рафинерија за нафта во Хрватска се наоѓа тука.

Историја
Триаголната тврдина од 16 век во Стариот град, добро сочувана претворена во народен музеј, е главно одредиште за секој турист. Тврдината е симбол за победа на здружување на силите на Хрватите и Корушјаните (Словенците) во текот на османлиското владеење во 1593 година, позната како Битката на Сисак. Тоа беше еден од првите значајни порази на дотогаш непобедливата турската армија на европска територија. Хрватот Тома Бакач Ердеди кој ги предводеше Хрватите во оваа битка стана познат во цела Европа.

Барокната палата Мали Капитол, класичарот Велики Капитол, Стари мост во течението на Купа, и етнолошкиот парк се најпосетувани знаменитости.

Кон крајот на 19 и почетокот на XX век, Сисак беше седиште на Загрепската жупанија во Кралството Хрватска и Славонија.

Од 1929 до 1939 година, Сисак беше дел од Савската бановина и 1939-1941 од Бановина Хрватска во рамките на Кралството Југославија.

За време на Втората светска војна, Сисак беше место на детскиот концентрационен логор кој беше дел од големиот кластер Јасеновац. Сисачката синагога, која е изградена во 1880 година, денес служи како музичко училиште.

Сисак претрпе многу штета за време на хрватската војна за независност во почеток на 1991 година. Додека Сисак остана во хрватски раце, територијата јужно од градот била контролирана од страна на Србите, кои често го бомбардираа градот неселективно, предизвикувајќи голем број на цивилни жртви. Заканата за Сисак беше отстранета во 1995 година по операцијата Бура. Помеѓу 1991 и 1992 година, 24 српски цивили беа убиени во Сисак.

Демографија
Хрвати 40.590
Срби 3.071
Бошњаци 1.646
Роми 648
Албанци 179
Црногорци 29

Надворешни врски

 Официјална страница
 Портач за вести
 Радио Сисак
 Сисак туризам
 Фото галерија на Сисак 


Категорија:Градови во Хрватска
Категорија:Населени места во Сисачко-мославинската жупанија